  Виталий Пронин В. Чиркин дунъя асьме дорын поттэм ож тӥрлыкезТа нуналъёсы Удмурт шаере вуиз Россиысь сухопутной войскоослэн главнокомандующийзы генерал-полковник Владимир Чиркин.Соин ӵош лыктӥзы противовоздушной обороная войскоослэн кивалтӥсьсы генерал-майор Александр Леонов, та войскоосысь ик вооружениез азинтонъя, ож техникая службалэн кивалтӥсез Евгений Ушаков но мукетъёсыз.Удмурт музъем вылын соосты пумитазы Правительстволэн Тӧроез Юрий Питкевич, солэн воштӥсез Ильдар Бикбулатов, республикая федерал инспектор Дмитрий Мусин, промышленностья но энергетикая министр Олег Радионов, республикаысьтымы военной комиссар Александр Комлев но мукет кивалтӥсьёс.Москваысь вуэм куноос мылкыд каризы шаерысьтымы обороная предприятиосын тодматскыны. Нырысь ик соос дыртӥзы Ижысь электромеханикая «Купол» заводэ, тодматскизы сухопутной войскоослы чаклам продукциен. Пыразы заводлэн котькудаз сямен цехаз, производстволэсь радъяськемзэ ас синмынызы чаклазы. Владимир Чиркин эскериз 9А331МУ ож машиналэсь ӟечлыксэ - соин ворттылӥз. Со сяна, куноос вуылӥзы наукая но производствоя «Ижмаш», озьы ик Ижысь механикая заводъёсы, «НИТИ «Прогресс» акционер огазеяськонэ - отын тодматскизы пыӵал тӥрлык бичанэн, пилоттэк лобась системаосты дасянэн, дистанционной амалэн ужась машинаосты поттонэн. Куноос пумиськылӥзы 8 номеро управлениысь кивалтӥсьёсын, тодӥзы шаерамы лэсьтӥськонлэн радъяськемез, та удысэ военнойёслэн пыриськемзы сярысь.Шаерысьтымы пӧртэм заводъёсы вуылыса, Москваысь куноос йылпумъянъёс лэсьтыны пуксизы котырес ӝӧк сьӧры. Соос кенешизы странамылэн оборонаез пумысен. Обороная заводъёслы заказъёс вуттоно. Тазьы кык кечез кутыны луоз: странамылэсь обороназэ ӝутыны, калыклы уж сётыны.Федерал центрысь делегацилэн Удмурт шаере вуылэмезлэн пайдаез шӧдӥськоз ини матысь толэзьёсы. Обороная предприятиослы бадӟым заказъёс вуыны кутскозы.Елена Никитина Туспуктӥз Николай Глухов Теги: ВладимирЧиркин госзаказ Ижмаш НИТИПрогресс  